ai4bharat/Pralekha huggingface dataset:
প্রতিরক্ষামন্ত্রক
'সমুদ্র সেতু' অভিযানের আওতায় ভারতীয় নৌ বাহিনীর জাহাজ 'জলস্ব' ইরান থেকে ভারতীয় নাগরিকদের ফিরিয়ে আনছে
নতুন দিল্লি, ২৬ জুন, ২০২০
বিদেশে আটকে থাকা ভারতীয় নাগরিকদের ফিরিয়ে আনতে নৌ বাহিনীর 'সমুদ্র সেতু' অভিযানের আওতায় নৌজাহাজ 'জলস্ব' ২৪জুন সন্ধ্যায় ইরানের বন্দর আব্বাসের কাছাকাছি পৌঁছোয় এবং পরের দিন অর্থাৎ ২৫জুন জাহাজটি বন্দরে প্রবেশ করে।
ইরান থেকে ভারতীয়দের ফিরিয়ে আনতে একাধিক পদক্ষেপ গ্রহণ করেছে নৌজাহাজ 'জলস্ব''র কর্মীরা।জাহাজে ওঠা যাত্রীদের জন্য স্যানিটাজার,মাস্ক সহ অন্যান্য সামগ্রী প্রদান করা হয়েছে। দূরত্ব বজায় রাখার যাত্রীদের থাকার ব্যবস্থা করা হয়েছে। যাত্রীদের স্বাস্থ্য পরীক্ষার পাশাপাশি তেহরানের ভারতীয় দূতাবাস থেকে দেওয়া বৈধ নথি যাচাই করা হয়েছে। ৬৮৭ জন যাত্রীর বাধ্যতামূলক ভাবে স্বাস্থ্য পরীক্ষা ও তাদের সঙ্গে থাকা ব্যাগুলি পরীক্ষা করা হয়।
ভারতীয় নৌ বাহিনীর দেশীয় প্রযুক্তিতে উৎপাদিত দুটি এয়ার ইভ্যাকুয়েশন পড ইরান কর্তৃপক্ষের হাতে তুলে দেওয়া হয়।
কোভিড-১৯সর্তকতা মেনে চলার জন্য জাহাজটিতে তিন ভাগে থাকার ব্যবস্থা করা হয়েছে। যাত্রীদের সঙ্গে জাহাজের কর্মীদের মধ্যে যোগাযোগ বজায় রাখার জন্য যথাযথ ব্যবস্থা গ্রহণ করা হয়েছে। ২৫ জুন সন্ধ্যার দিকে জাহাজটি বান্দর আব্বাস থেকে যাত্রা শুরু করেছে।
(CG/SS
প্রধানমন্ত্রীরদপ্তর
প্রধানমন্ত্রী উত্তরাখণ্ডের কিছু অংশে ভারী বৃষ্টির কারণে প্রাণহানির ঘটনায় শোক প্রকাশ করেছেন
নতুন দিল্লি,১৯ অক্টোবর, ২০২১
প্রধানমন্ত্রী শ্রী নরেন্দ্র মোদী উত্তরাখণ্ডের কিছু অংশে ভারী বৃষ্টির কারণে প্রাণহানির ঘটনায় শোক প্রকাশ করেছেন।
এক ট্যুইটে প্রধানমন্ত্রী বলেছেন;
"উত্তরাখণ্ডের কিছু অংশে ভারী বৃষ্টির কারণে প্রাণহানির ঘটনায় আমি ব্যথিত। আহতদের দ্রুত আরোগ্য কামনা করি। ক্ষতিগ্রস্তদের সাহায্য করার জন্য উদ্ধার কাজ চলছে। আমি সবার নিরাপত্তা ও সুস্থতার জন্য প্রার্থনা করছি।"
CG/SS
(
রেলমন্ত্রক
মুনাফা বৃদ্ধির লক্ষ্যে পণ্য পরিবহণ ক্ষেত্রে ভারতীয় রেলের একাধিক সুযোগ-সুবিধার কথা ঘোষণা
নয়াদিল্লি, ১৩ সেপ্টেম্বর, ২০১৯
ভারতীয় রেলওয়ে মুনাফা বৃদ্ধির লক্ষ্যে বিশেষ কয়েকটি পণ্য পরিবহণ ক্ষেত্রে একাধিক সুযোগ-সুবিধার কথা ঘোষণা করেছে। রেল বোর্ডের সদস্য  শ্রী পিএস শর্মা শিল্প সংস্থাগুলির স্বার্থে পণ্য পরিবহণ ক্ষেত্রে একাধিক সু্যোগ-সুবিধার কথা ঘোষণা করেন।
এই সমস্ত সুযোগ-সুবিধার মধ্যে রয়েছে – ব্যস্ততম মরশুমের সময় পয়লা অক্টোবর থেকে ৩০শে জুন পর্যন্ত ১৫ শতাংশ হারে যে শুল্ক লাগু হয়েছিল, তা আপাতত কার্যকর হচ্ছে না। তবে, লৌহ আকরিক পরিবহণের ক্ষেত্রে এই সুবিধা মিলবে না। উল্লেখ করা যেতে পারে, কয়লা ও কোকবাহী কন্টেনারের ক্ষেত্রে মাশুল সংগ্রহ আগেই প্রত্যাহার করা হয়েছিল।
মিনি ও টু পয়েন্ট রেকগুলিতে পণ্য বোঝাইয়ের ক্ষেত্রে ৫ শতাংশ সাপ্লিমেন্টারি মাশুল সংগ্রহ প্রত্যাহার করা হচ্ছে। এর ফলে, ছোট মাপের কন্টেনারগুলিতে পণ্য পরিবহণের পরিমাণ বাড়বে এবং সিমেন্ট, ইস্পাত, খাদ্যশস্য সহ সারের পরিবহণ বৃদ্ধি পাবে।
কন্টেনার পরিবহণের ক্ষেত্রে শূন্য থেকে ৫০ কিলোমিটার পর্যন্ত ন্যূনতম হারে মাশুল আদায় করা হ’ত। এই প্রেক্ষিতে রেল বোর্ডের নজরে এসেছে যে, ৫০ কিলোমিটার পর্যন্ত পণ্য পরিবহণের হার খুব কম। তাই সিদ্ধান্ত হয়েছে যে, ৫০ কিলোমিটারের কম দূরত্বে পণ্য নিয়ে যাওয়া ও নিয়ে আসার ক্ষেত্রেই কেবল মাশুল ধার্য করা হবে। এর ফলে, পণ্য পরিবহণের খরচ প্রায় ৩৫ শতাংশ হ্রাস পাবে এবং বন্দর তথা ইনল্যান্ড কন্টেনার ডিপোগুলি থেকে পণ্য পরিবহণের পরিমাণ বাড়বে। আরও সিদ্ধান্ত হয়েছে যে, খালি কন্টেনার এবং ফ্ল্যাট ওয়াগনের ক্ষেত্রে ২৫ শতাংশ ছাড় দেওয়া হবে। এই সিদ্ধান্তের ফলে বন্দরগুলি থেকে পণ্য বোঝাই কন্টেনারের সংখ্যা বাড়বে।
সুনির্দিষ্ট পণ্য পরিবহণের ক্ষেত্রে কন্টেনার ক্লাস রেট অনুযায়ী মাশুল ধার্য করা হয়ে থাকে। এই মাশুল সাধারণ পণ্য পরিবহণ মাশুল হারের তুলনায় ১৫ শতাংশ কম। সম্প্রতি আরও ৯০টি পণ্যকে সুনির্দিষ্ট পণ্য হিসাবে গণ্য না করার সিদ্ধান্ত হয়েছে। এর ফলে, পরিবহণ খাতে মাশুল হার কমেছে। উল্লেখ করা যেতে পারে, ৬৩৫টি পণ্য মাশুলের মধ্যে কেবল ৩৮টি পণ্যকে কন্টেনার ক্লাস রেটের আওতায় নিয়ে আসা হয়েছে।
2
পণ্য বিপণনের ক্ষেত্রে আধুনিক মানের রেক – এর সংখ্যা বাড়ানো হচ্ছে এবং নতুন ধরনের বিআই লেভেল অটো কার ওয়াগন কাজে লাগানো হচ্ছে।
পণ্য পরিবহণ ক্ষেত্রে সারা দেশ জুড়ে বৈদ্যুতিন উপায়ে রশিদ প্রদান ব্যবস্থা সাফল্যের সঙ্গে গত পয়লা আগস্ট থেকে চালু হয়েছে। এই ব্যবস্থায় কাগজপত্র ছাড়াই আর্থিক লেনদেন করা সম্ভব হচ্ছে এবং স্বয়ংক্রিয়ভাবে পণ্য পরিবহণে মাশুল সংক্রান্ত রশিদ গ্রাহকদের হাতে পৌঁছে যাচ্ছে। এর ফলে, রেল ব্যবহারকারীদের লেনদেন বাবদ খরচ কমে আসবে বলে মনে করা হচ্ছে। পণ্য বোঝাইয়ের ক্ষেত্রে সময় সাশ্রয়ের জন্য নতুন ব্যবস্থা চালু হয়েছে। এই ব্যবস্থার মাধ্যমে দ্রুত পণ্য বোঝাইয়ের পাশাপাশি, কন্টেনারগুলিতে পণ্যের ওজনও সঠিক রাখা সম্ভব হচ্ছে। পেট কোক মেট কোক, চুনি এবং ডি-অয়েল্ড কেকের মতো কম ঘনত্ববিশিষ্ট পণ্যগুলির ক্ষেত্রে আগাম পরিমাপে ছাড় দেওয়া হয়েছে। মনে করা হচ্ছে, এর ফলে পরিবহণ ক্ষেত্রে সময় সাশ্রয় হবে এবং এ ধরনের পণ্যগুলির পরিবহণ আরও বাড়বে। এমনকি, এই সিদ্ধান্তের ফলে সংশ্লিষ্ট ক্ষেত্রের গ্রাহকরাও লাভবান হচ্ছেন।
CG/CB/SB
(Visitor Counter : 122
মৎস্য ও পশু পালন এবং দুগ্ধশিল্প মন্ত্রক
মৎস্যজীবীদের জন্য ক্রেডিট কার্ড
নয়াদিল্লি, ০২ জুলাই, ২০১৯
কেন্দ্রীয় সরকার মৎস্যজীবী ও পশুপালকদের কিষাণ ক্রেডিট কার্ডের সুযোগ-সুবিধা দিয়েছে, যাতে তাঁরা সহজেই কাজ চালানোর মতো মূলধন পেতে পারেন। এই কিষাণ ক্রেডিট কার্ডের সাহায্যে তাঁরা মৎস্যচাষ, পশু ও পাখিপালনের জন্য স্বল্পমেয়াদী অর্থের সংস্থান করতে পারবেন।
কিষাণ ক্রেডিট কার্ড ব্যবস্থার গ্রাহকরা মৎস্যচাষ ও পশুপালনের মতো কাজের জন্য তিন লক্ষ টাকা পর্যন্ত ঋণ পেতে পারেন। সময় মতো ঋণ শোধ করলে তাঁদের বার্ষিক ৩ শতাংশ পর্যন্ত সুদ মকুব করা হবে।
মিষ্টিজলের মৎস্যচাষী যাঁদের নিজস্ব পুকুর বা ভেরি রয়েছে, তাঁরা নিজেরা কিংবা স্বনির্ভর গোষ্ঠীর মাধ্যমে ঋণের জন্য আবেদন করতে পারেন। সামুদ্রিক মৎস্যজীবী, পোল্ট্রি ও ডেয়ারি ব্যবসার ক্ষেত্রেও একিভাবে এই ঋণ পাওয়ার সুযোগ রয়েছে।
আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় মৎস্যচাষ, পশুপালন ও ডেয়ারি প্রতিমন্ত্রী শ্রী প্রতাপ চন্দ্র সারঙ্গি।
CG/SC/SB
(Visitor Counter : 239
মহাকাশদপ্তর
দেশীয় প্রযুক্তিতে জিপিএস
নয়াদিল্লি, ২৬ জুন, ২০১৯
ভারতীয় মহাকাশ গবেষনা সংস্হা ইসরো ভারতের নিজস্ব আঞ্চলিক দিক নির্দেশী কৃত্রিম উপগ্রহ ব্যবস্হা ‘ন্যাভিগেশন উইথ ইন্ডিয়ান কনস্টেলেশন ’ ২০১৮ সালের এপ্রিল মাস থেকে চালু করেছে।
বর্তমানে কক্ষপথে ৮টি আইআরএনএসএস কৃত্রিম উপগ্রহ রয়েছে। ইসরো মহাকাশের সঙ্গে যোগাযোগ রক্ষার জন্য সমস্ত প্রক্রিয়া সম্পন্ন করেছে। যার মাধ্যমে গোটা দেশজুড়ে ভূপৃষ্ঠে দিক নির্দেশনা সম্ভব হবে। ৭টি কৃত্রিম উপগ্রহ অবস্হান, দিক নির্দেশ এবং সময় নির্দেশের কাজে ব্যবহৃত হচ্ছে ও আইআরএনএনএস-১এ কৃত্রিম উপগ্রহটি বার্তা প্রেরণের কাজে ব্যবহৃত হচ্ছে।
দেশীর প্রযুক্তিতে বৃবহৃত এই ব্যবস্হায় যানবাহন, নজরদারি ব্যবস্হা সময় এবং শক্তির মধ্যে সমন্বয় সাধন, মাছ ধরা, সার্ভে করা সহ বিভিন্ন কাজে সুবিধা হবে। এ বছরের পয়লা এপ্রিল থেকে বণিজ্যিক কারণে ব্যবহৃত যানবাহনের নিবন্ধীকরণের সময় এনএভিআইসি কৃত্রিম উপগ্রহের মাধ্যমে সেগুলির অবস্হান জানার জন্য প্রয়োজনীয় প্রযুক্তির ব্যবস্হা থাকছে। বর্তমানে দেশ বিদেশের ২০টি সংস্হা ভারতে এনএভিআইসির সাহায্যে যানবাহনে এ ধরণের প্রযুক্তি ব্যবহারের লক্ষে কাজ করছে।
উত্তর-পূর্বাঞ্চলের উন্নয়ন দপ্তরের স্বাধীন দায়িত্বপ্রাপ্ত এবং প্রধানমন্ত্রী দপ্তর, কর্মীবর্গ, জন-অভিযোগ এবং পেনশন, আনবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং লোকসভায় আজ এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 184
অর্থমন্ত্রক
স্টার্টআপ ইন্ডিয়া প্রকল্পে সুবিধাভোগীদের ৮১ শতাংশের বেশি মহিলা
মুদ্রা : এই যোজনায় মহিলা শিল্পোদ্যোগীদের লোন অ্যাকাউন্ট ৬৮ শতাংশ
পিএমজেডিওয়াই : ৪১.৯৩ কোটি অ্যাকাউন্টের মধ্যে ২৩.২১ কোটি অ্যাকাউন্ট মহিলাদের
নয়াদিল্লী, ৮ মার্চ, ২০২১
অর্থ মন্ত্রক গত ৭ বছর ধরে বিভিন্ন প্রকল্পের সূচনা করেছে। এই সব প্রকল্পে মহিলাদের প্রতি বিশেষ গুরুত্ব দেওয়া হয়েছে। এই প্রকল্পগুলির সাহায্যে মহিলারা উন্নত জীবনের স্বাদ পাবেন এবং শিল্পোদ্যোগী হয়ে ওঠার ক্ষেত্রে তাঁদের স্বপ্ন পূরণ হবে। ৮ই মার্চ আন্তর্জাতিক নারী দিবসে অর্থ মন্ত্রক দেশের মহিলাদের জন্য বিভিন্ন প্রকল্পে নারীদের অংশগ্রহণের বিষয়ে তথ্য জানিয়েছে।
স্ট্যান্ড আপ ইন্ডিয়া প্রকল্প-
আর্থিক ক্ষমতায়ণ ও কর্মসংস্থান সৃষ্টি করার জন্য স্ট্যান্ড আপ ইন্ডিয়া প্রকল্প ২০১৬ সালের ৫ই এপ্রিল শুরু হয়। এই প্রকল্প তৃণমূল স্তরে শিল্পোদ্যোগীদের সহায়তা করার জন্য গড়ে উঠেছে। প্রকল্পটিতে দেশের অর্থনীতির উন্নয়নে মহিলাদের অংশগ্রহণের জন্য বিশেষ উদ্যোগ নেওয়া হয়েছে। ২৬ ফেব্রুয়ারি হিসেব অনুযায়ী স্ট্যান্ড আপ ইন্ডিয়া প্রকল্পে মহিলাদের জন্য যে ঋণ মঞ্জুর করা হয়েছে তা প্রকল্পের মোট ঋণ গ্রহিতার ৮১ শতাংশ।
প্রধানমন্ত্রী মুদ্রা যোজনা 
এই প্রকল্পটি ২০১৫’র এপ্রিল মাসে শুরু হয়েছে। এর মাধ্যমে কর্পোরেট নয় এ ধরণের ছোট শিল্পোদ্যোগীদের ১০ লক্ষ টাকা পর্যন্ত ঋণ দেওয়ার ব্যবস্থা রয়েছে। ২৬শে ফেব্রুয়ারির প্রাপ্ত তথ্য অনুযায়ী দেশে ১৯ কোটি ৪ লক্ষ মহিলা শিল্পোদ্যোগীর অ্যাকাউন্টে ঋণ বাবদ ৬ লক্ষ ৩৬ হাজার কোটি টাকা পাঠানো হয়েছে।
প্রধানমন্ত্রী জন-ধন যোজনা 
পিএমজেডিওয়াই প্রকল্প ২০১৪ সালের ২৮ আগস্ট সূচনা করা হয়। ২৪ ফেব্রুয়ারির প্রাপ্ত তথ্য অনুযায়ী ৪১ লক্ষ ৯৩ হাজার কোটি অ্যাকাউন্টের মধ্যে মহিলাদের অ্যাকাউন্ট ২৩ লক্ষ ২১ হাজার কোটি।
নির্বাচনকমিশন
আগামীকাল তৃতীয় দফায় পশ্চিমবঙ্গের ৫টি লোকসভা কেন্দ্রে ভোটগ্রহণ
কলকাতা, ২২ এপ্রিল ২০১৯
লোকসভা নির্বাচনের তৃতীয় দফায় আগামীকাল ১৩টি রাজ্য ও দুটি কেন্দ্রশাসিত অঞ্চলের ১১৬টি আসনের জন্য ভোটগ্রহণ করা হবে। এরমধ্যে পশ্চিমবঙ্গের ৫টি লোকসভা কেন্দ্র রয়েছে। সেগুলি হল- বালুরঘাট, মালদা উত্তর, মালদা দক্ষিণ, জঙ্গিপুর এবং মুর্শিদাবাদ। সকাল ৭টা থেকে সন্ধ্যে ৬টা পর্যন্ত চলবে ভোটগ্রহণ পর্ব।
এ রাজ্যে এই দফায় প্রধান রাজনৈতিক দলগুলি ছাড়াও নির্দল, অন্যান্য নথিভুক্ত দল সহ ১১টি রজনৈতিক দলের ৬১জন প্রার্থী প্রতিদ্বন্দ্বিতা করবেন। এরমধ্যে ৬জন মহিলা প্রার্থী রয়েছেন। ভোটগ্রহণ কেন্দ্র রয়েছে ৮ হাজার ৫২৮টি। এই পর্বে মোট ভোটদাতা ৮০ লক্ষ ২৩ হাজার ৮৪৬ জন। এরমধ্যে পুরুষ ভোটারের সংখ্যা ৪১ লক্ষ ৬ হাজার ১০ এবং মহিলা ভোটারের সংখ্যা ৩৯ লক্ষ ১৭ হাজার ৬২৪। তৃতীয় লিঙ্গের ভোটার রয়েছেন ২১২ জন।
পশ্চিমবঙ্গের অতিরিক্ত মুখ্য নির্বাচনী আধিকারিক সঞ্জয় বসু বলেছেন, তৃতীয় দফার ভোটে ৯২ শতাংশেরও বেশি বুথে কেন্দ্রীয় বাহিনী মোতায়েন থাকবে।
রাজ্যের বিশেষ পর্যবেক্ষক অজয় ভি নায়েক বলেছেন, পশ্চিমবঙ্গে নির্বাচনী ব্যবস্হার সার্বিক উন্নতি ঘটেছে।
অবাধ, সুষ্ঠু ও শান্তিপূর্ণ ভোটগ্রহণপর্ব সম্পন্ন করতে নির্বাচন কমিশন সকল পর্যবেক্ষকদের নিয়মিত নজরদারি চালাতে বলেছে।
CG/SS/NS
(Visitor Counter : 139
প্রধানমন্ত্রীরদপ্তর
প্রধানমন্ত্রী ইজরায়েলের প্রধানমন্ত্রী বেঞ্জামিন নেতা্নেয়াহু-র সঙ্গে কথা বলেছেন
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ টেলিফোনে কথা বলেছেন ইজরায়েলের প্রধানমন্ত্রী বেঞ্জামিন নেতা্নেয়াহু-র সঙ্গে।
প্রধানমন্ত্রী শ্রী নেতানেয়াহু-কে ষষ্ঠবারের জন্য ইজরায়েলের প্রধানমন্ত্রী হওয়ায় আন্তরিক অভিনন্দন জানিয়েছেন এবং সাফল্য কামনা করেছেন।
দুই নেতা সাম্প্রতিককালে ভারত-ইজরায়েল কৌশলগত অংশীদারিত্বের দ্রুত অগ্রগতিতে সন্তোষ প্রকাশ করেছেন। বিভিন্ন ক্ষেত্রে কৌশলগত সহযোগিতা শক্তিশালী করার সম্ভাবনা নিয়ে সহমত হয়েছেন।
প্রধানমন্ত্রী মহামান্য নেতানেয়াহু-কে শীঘ্র ভারতে আসার আমন্ত্রণ জানিয়েছেন।
(PG/AP/DM/
কৃষিমন্ত্রক
পঙ্গপাল নিয়ন্ত্রণে নিরন্তর অভিযান চালানো হচ্ছে – ১১ই এপ্রিল থেকে ৯ই জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাট, উত্তর প্রদেশ সহ বিভিন্ন রাজ্যে এই অভিযান পরিচালিত হয়েছে
নয়াদিল্লি, ১১ জুলাই, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমরের নির্দেশ অনুযায়ী, পঙ্গপাল নিয়ন্ত্রণে নিরন্তর প্রয়াস চালানো হচ্ছে। এই প্রয়াসের অঙ্গ হিসাবে গত ১১ই এপ্রিল থেকে ৯ই জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাট, উত্তর প্রদেশ ও হরিয়ানায় ১ লক্ষ ৫১ হাজার হেক্টরেরও বেশি এলাকায় অভিযান চালানো হয়েছে। এছাড়াও, পঙ্গপাল নিয়ন্ত্রণে মহারাষ্ট্র, ছত্তিশগড়, হরিয়ানা ও বিহার রাজ্য সরকারও কার্যকর প্রয়াস গ্রহণ করেছে।
রাজস্থানের ৮টি জেলার ১৬টি জায়গায় গত ৯ ও ১০ই জুলাই পঙ্গপাল দমনে রাত্রিকালীন অভিযান চালানো হয়েছে। উত্তর প্রদেশের রাজ্য কৃষি দপ্তর এ ধরনের উদ্যোগ গ্রহণ করেছে। বর্তমানে পঙ্গপাল দমন নিয়ন্ত্রণে ৬০টি দল রাজস্থান, গুজরাট, মধ্যপ্রদেশ ও উত্তর প্রদেশে রাসায়নিক স্প্রে করার জন্য মোতায়েন করা হয়েছে।
পঙ্গপাল দমন কর্মসূচিকে আরও জোরদার করতে ৫৫টি স্প্রে করার গাড়ি সংগ্রহের বরাত দেওয়া হয়। এর মধ্যে ৩১টি গাড়ি সরবরাহ করা হয়েছে। পঙ্গপাল নিয়ন্ত্রণ অভিযানে আকাশ থেকে স্প্রে করা হচ্ছে। এজন্য রাজস্থানে ১টি বেল হেলিকপ্টার কাজে লাগানো হয়েছে। এমনকি, ভারতীয় বিমানবাহিনীর ১টি এমআই-১৭ হেলিকপ্টারকেও পঙ্গপাল দমনের কাজে লাগানো হয়েছে।
কোনও রাজ্য সরকারের পক্ষ থেকে এখনও পর্যন্ত গুরুত্বপূর্ণ শস্যহানীর খবর পাওয়া যায়নি। অবশ্য, রাজস্থানের কয়েকটি জেলায় গৌণ কিছু ফসলের ক্ষয়ক্ষতির খবর পাওয়া গেছে।
(CG/BD/CB/SB
ক্রেতা, খাদ্যএবংগণবন্টনমন্ত্রক
সমস্ত ভোজ্য তেল ও তৈল বীজের মজুত সীমা চলতি বছরের ৩১শে ডিসেম্বর পর্যন্ত বাড়ানো হয়েছে
নয়াদিল্লি, ৩১ মার্চ, ২০২২
ভোজ্য তেলের ক্রমবর্ধমান দাম কমাতে সরকার একটি নির্দেশিকা জারি করেছে।এতে সমস্ত ভোজ্য তেল ও তৈল বীজের মজুত সীমা এবং ২০১৬ সালের নির্দিষ্ট খাদ্য দ্রব্য আমদানি-রপ্তানি নিয়ন্ত্রণ বিষয়ক নির্দেশ সংশোধন করা হয়েছে। চলতি বছরের ৩০শে মার্চ এই নির্দেশিকায় সমস্ত রাজ্য/কেন্দ্রশাসিত অঞ্চলগুলিতে চলতি বছরের ৩১শে ডিসেম্বর পর্যন্ত সমস্ত ভোজ্যতেল ও তৈল বীজের মজুত সীমা বাড়ানো হয়েছে। এই নির্দেশ চলতি বছরের পয়লা এপ্রিল থেকে ৩১শে ডিসেম্বর পর্যন্ত কার্যকর থাকবে।
এর আগে সরকার চলতি বছরের তেসরা ফেব্রুয়ারি এক নির্দেশিকার মাধ্যমে ভোজ্যতেল ও তৈল বীজের উপর ৩০শে জুন পর্যন্ত মজুত সীমা আরোপ করেছিল। এখন তা বাড়িয়ে ৩১শে ডিসেম্বর পর্যন্ত করা হয়েছে। উল্লেখ্য, এর আগে উত্তর প্রদেশ, কর্ণাটক, হিমাচল প্রদেশ, তেলেঙ্গানা, রাজস্থান ও বিহার – এই ৬টি রাজ্য, কেন্দ্রীয় নির্দেশ অনুসারে নিজস্ব নিয়ন্ত্রণ নির্দেশিকা জারি করে চলতি বছরের ৮ই অক্টোবর পর্যন্ত ভোজ্যতেল ও তৈল বীজের মজুত সীমা বাড়িয়েছিল। এখন সেগুলিও এই কেন্দ্রীয় নির্দেশিকার আওতায় চলে আসবে।
বিশ্বব্যাপী বর্তমান ভূ-রাজনৈতিক পরিস্থিতির কারণে ভোজ্যতেলের ঊর্ধ্বমুখী দামের প্রবণতা নিয়ে সর্বোচ্চ পর্যায়ে আলোচনার পর এই সিদ্ধান্ত নেওয়া হয়েছে। ইউক্রেন থেকে সূর্যমুখী তেল সরবরাহের চাপে ইন্দোনেশিয়ার রপ্তানি নীতির উপর প্রভাব ফেলেছে। এতে পাম তেল আমদানি প্রভাবিত হয়েছে। এছাড়াও, দক্ষিণ আমেরিকায় ফসলে ক্ষতির কারণে উদ্বেগ বাড়িয়েছে। এতে সয়াবিন তেল সরবরাহ প্রভাবিত হয়েছে। ফলে, সয়াবিন তেলের আন্তর্জাতিক দাম ক্রমশই বাড়ছে। সয়াবিন তেলের আন্তর্জাতিক মূল্য মাসে ৫.০৫ শতাংশ এবং বছরে ৪২.২২ শতাংশ বৃদ্ধি পেয়েছে। পরিশোধিত ও অপরিশোধিত পাম তেলের আন্তর্জাতিক দাম ২০২২ সালের জানুয়ারি থেকে উল্লেখযোগ্যভাবে বৃদ্ধি লক্ষ্য করা গেছে।
ভোজ্যতেলের মজুতসীমা খুচরো বিক্রেতাদের জন্য ৩০ ক্যুইন্টাল, পাইকারি বিক্রেতাদের জন্য ৫০০ ক্যুইন্টাল, একাধিক গ্রাহকের ক্রয়ের সুবিধা যোগ্য খুচরো বিক্রেতাদের জন্য ৩০ ক্যুইন্টাল এবং ডিপোগুলির জন্য ১ হাজার ক্যুইন্টাল হবে। ভোজ্যতেল প্রক্রিয়াকারকরা তাদের মজুত/উৎপাদন ক্ষমতা অনুযায়ী ৯০ দিনের মজুত রাখতে পারবে। অন্যদিকে, ভোজ্য তৈল বীজের মজুত সীমা খুচরো বিক্রেতাদের জন্য ১০০ ক্যুইন্টাল এবং পাইকারি বিক্রেতাদের জন্য ২ হাজার ক্যুইন্টাল হবে। ভোজ্য তৈলবীজ প্রক্রিয়াকারকরা দৈনিক উৎপাদন ক্ষমতা অনুযায়ী ৯০ দিনে ভোজ্য তৈলবীজ মজুত করতে পারবে। এই পদক্ষেপ গ্রহণের ফলে বাজারে অনৈতিক উপায়ে মজুত ও কালো বাজারি হ্রাস পাবে এবং ভোজ্যতেলের দাম নিয়ন্ত্রণে আসবে বলে আশা করা হচ্ছে।
CG/SS/SB
(Visitor Counter : 161
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্ট সিটিগুলির সিইও-দের প্রথম শীর্ষ সম্মেলনে ভোপালে শুরু হচ্ছে
নয়াদিল্লি, ০৭ মে, ২০১৮
স্মার্ট সিটিগুলির মু্খ্য কার্যনির্বাহী আধিকারিকদের  প্রথম শীর্ষ সম্মেলন আগামীকাল ভোপালে শুরু হচ্ছে। ৮ ও ৯-ই মে দু’দিনের এই সম্মেলনের উদ্বোধন করবেন কেন্দ্রীয় আবাসন ও নগরোন্নয় বিষয়ক প্রতিমন্ত্রী শ্রী হরদীপ পুরি।
এ ধরনের সম্মেলনের আয়োজনের উদ্দেশ্য হল, সি.ই.ও-দের মধ্যে স্মার্ট সিটির বিভিন্ন দিক নিয়ে অভিজ্ঞতা ও মত বিনিময়। এরফলে, স্মার্ট সিটি প্রকল্প রূপায়নের সাফল্য ও ব্যর্থতা সম্পর্কে তারা সচেতন হতে পারবেন। এই অভিজ্ঞতা তাদের প্রকল্প রূপায়নের কাজ ত্বরান্বিত করতে সাহায্য করবে। উল্লেখ করা যেতে পারে এই প্রকল্প রূপায়নের ক্ষেত্রে সি.ই.ও-দের ভূমিকা যথেষ্ট ইতিবাচক হিসেবেই বিবেচিত হচ্ছে।
সম্মেলনের মূল সভায় সি.ই.ও-দের মধ্যে আলাপ-আলোচনা ও প্রকল্পের উল্লেখযোগ্য দিক নিয়ে মত বিনিময় হবে। এছাড়াও, স্মার্ট সিটি প্রকল্পের আওতায় সে সব উদ্যোগ নেওয়া হয়েছে, সে বিষয়ে একটি প্রদর্শনীর আয়োজন করা হচ্ছে। সম্মেলনের অঙ্গ হিসাবে সি.ই.ও.-রা ভোপাল স্মার্ট সিটি প্রকল্পের কাজকর্ম ঘুরে দেখবেন।
CG/BD/NS/…
(Visitor Counter : 64
প্রধানমন্ত্রীরদপ্তর
প্রধানমন্ত্রী রাধা স্বামী সৎসঙ্গ ব্যাস-এর দর্শন করেছেন
নয়াদিল্লি, ০৫ নভেম্বর, ২০২২
প্রধানমন্ত্রী শ্রী নরেন্দ্র মোদী আজ রাধা স্বামী সৎসঙ্গ ব্যাস-এর দর্শন করেন। তিনি বাবা গুরিন্দর সিং ধিলো-র সঙ্গে কথা বলেন ও সেখানকার কাজকর্ম ঘুরে দেখেন।
ট্যুইট বার্তায় প্রধানমন্ত্রী বলেন;
“রাধা স্বামী সৎসঙ্গ ব্যাস-এর দর্শন করতে পেরে ও সেখানে চলতে থাকা নানান অসাধারণ কাজ দেখে আমি আনন্দিত। বাবা গুরিন্দর সিং ধিলো-র সঙ্গে বিশেষ আলোচনা হয়েছে। তাঁর সেবামূলক মানসিকতা প্রশংসার দাবি রাখে, পাশাপাশি অন্যদের উদ্বুদ্ধও করে।”
PG/PM/NS
(
উত্তর-পূর্বাঞ্চলেরউন্নয়নসংক্রান্তমন্ত্রক
কোভিড পরবর্তী পর্যায়ে অর্থনীতি, বানিজ্য, বৈজ্ঞানিক গবেষণা এবং অন্যান্য ক্ষেত্রে নতুন সুযোগ সৃষ্টি হতে পারে বলে ড: জিতেন্দ্র সিং আশা প্রকাশ করেছেন
এ্যাসোচেম আয়োজিত ভারত-বাংলাদেশের মধ্যে ভার্চুয়াল কনফারেন্সে ড:সিংহ আজ ভাষণ দেন
নতুন দিল্লি, ১১ই মে, ২০২০
কেন্দ্রীয় উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী ড:জিতেন্দ্র সিংহ বলেছেন কোভিড পরবর্তী পর্যায়ে নতুন দিগন্ত উন্মোচিত হবে। এর ফলে অর্থনীতি, বানিজ্য, বৈজ্ঞানিক গবেষণা সহ নানান ক্ষেত্রে নতুন সুযোগ সৃষ্টি হতে পারে।
অ্যাসসিয়েটেড চেম্বার অফ কমার্স এন্ড ইন্ডাস্ট্রি অফ ইন্ডিয়া আয়োজিত ভারত-বাংলাদেশের মধ্যে ভার্চুয়াল কনফারেন্সে আজ তিনি ভাষণ দেন। এই সম্মেলনে অন্যদের মধ্যে যোগ দেন বাংলাদেশের বানিজ্য মন্ত্রী শ্রী টিপু মুন্সি,মেঘালয়ের মুখ্যমন্ত্রী শ্রী কনরাড সাংমা এবং বাংলাদেশে ভারতের হাইকমিশনার শ্রীমতী রিভা গাঙ্গুলি দাস প্রমুখ। ড:জিতেন্দ্র সিংহ বলেন গত ছয় বছরে উত্তর পূর্বাঞ্চল আগের থেকে প্রভূত উন্নতি করেছে। কারন এই প্রথম, সারা দেশের সঙ্গে এই অঞ্চলকেও সরকারের পক্ষ থেকে একই রকমভাবে গুরুত্ব দেওয়া হয়েছে। এর ফলে এই অঞ্চলের মানুষের শুধুমাত্র আত্মবিশ্বাসই জন্মায়নি একই সঙ্গে দেশের অন্যান্য অংশের সঙ্গে পাল্লা দেওয়ার পাশাপাশি পূর্বের সীমান্ত পারের দেশের সঙ্গেও বিভিন্ন ক্ষেত্রে অংশ নিচ্ছে।
বাংলাদেশের সঙ্গে সম্পর্ক বিষয়ে ড:সিংহ বলেন, ভারত বাংলাদেশের মধ্যে ছিটমহল হস্তান্তর হয়েছে প্রধানমন্ত্রী নরেন্দ্র মোদীর নেতৃত্বে। এর আগে দু'দেশের মধ্যে সহজ ভাবে বানিজ্য,সহজ ভাবে যাতায়াত এবং পারস্পরিক বিনিময় কষ্টসাধ্য ছিল। তিনি বলেন দু'দেশের মধ্যে সুসম্পর্ক সাড়ে চার দশক আগেই, বাংলাদেশ জন্ম নেবার পরেই গড়ে ওঠা উচিৎ ছিল কিন্তু পূর্ববর্তী সরকারগুলির কাছে এই বিষয়টি হয়তো গুরুত্বপূর্ণ ছিল না বলে তিনি মন্তব্য করেন।
দু'দেশের মধ্যে বন্ধুত্বপূর্ণ সম্পর্ক তুলে ধরে শ্রী সিংহ বলেন অন্য দেশের তুলনায় বাংলাদেশের সঙ্গে বানিজ্যিক লেনদেন অনেক সহজ। আর দু'দেশের মধ্যে ব্যবসা বাণিজ্যে বৃদ্ধিতে উত্তর পূর্ব অঞ্চল গুরুত্বপূর্ণ ভূমিকা পালন করতে পারে।
এই সংকটজনক পরিস্থিতিতে উত্তর পূর্ব অঞ্চলে উৎপাদিত বাঁশ গোটা দেশের সঙ্গে উপমহাদেশে বিশেষত বাংলাদেশেও প্রয়োজন। পাশাপাশি আরও কতকগুলি পণ্যসামগ্রীর কথাও তিনি বলেন, যা দু'দেশের মধ্যে বানিজ্য সামগ্রী হিসাবে উঠে আসতে পারে। যার মধ্যে উল্লেখযোগ্য হলো কয়লা, আদা, লেবু ইত্যাদি রপ্তানি করা যেতে পারে, অপরদিকে সিমেন্ট, প্লাস্টিক, পি ভি সি পাইপ ইত্যাদি আমদানি করা যেতে পারে বলে তিনি জানান।
ড:জিতেন্দ্র সিংহ বলেন উত্তর পূর্ব উন্নয়ন মন্ত্রক দু'দেশের মধ্যে বাণিজ্যে সব রকম সহযোগিতা করবে। তিনি এ্যাসোচেম কে এগিয়ে আসার আহ্বান জানিয়ে দুই দেশের স্বার্থ রক্ষা করে পি পি পি মডেলে নতুন শিল্প এবং বানিজ্য সংস্থা গড়ে তোলার আহ্বান জানান।
বানিজ্য ও শিল্প সংস্থা গুলিকে মূলধন ও সম্পদ নিয়ে শূন্যস্থান পূরণ করতে এগিয়ে আসার জন্যও ড:জিতেন্দ্র সিংহ আহ্বান জানান।
এ্যাসোচেমের পক্ষে আজকের এই সম্মেলনে ভিনিত আগরওয়াল এবং দীপক সুদ বক্তব্য রাখেন।
(CG/PPM
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদী জাতির উদ্দেশে ‘৭৫০ মেগাওয়াট রেওয়া সৌর প্রকল্প’ উৎসর্গ করায় কেন্দ্রীয় স্বরাষ্ট্র মন্ত্রী শ্রী অমিত শাহ তাঁকে ধন্যবাদ জানান
এই দূরদর্শী প্রকল্পটি মোদী সরকারের আত্মনির্ভর ভারতের ভাবনার প্রতিফলন – শ্রী অমিত শাহ
নয়াদিল্লি, ১০ জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ এশিয়ার বৃহত্তম ৭৫০ মেগাওয়াট ক্ষমতাসম্পন্ন রেওয়া সৌর প্রকল্পটি জাতির উদ্দেশে উৎসর্গ করায় প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন।
এক ট্যুইট বার্তায় শ্রী অমিত শাহ বলেছেন, এই দূরদর্শী প্রকল্পটি মোদী সরকারের আত্মনির্ভর ভারতের ভাবনার একটি প্রতিফলন।
কেন্দ্রীয় স্বরাষ্ট্র মন্ত্রী আরও বলেন, ২০২২ সালের মধ্যে ১৭৫ গিগাওয়াট পুনর্নবীকরণযোগ্য শক্তি উৎপাদনের যে অঙ্গীকার ভারত করেছে সেই লক্ষ্যে একটি পদক্ষেপ এই রেওয়া সৌর প্রকল্প। ৭৫০ মেগাওয়াট ক্ষমতাসম্পন্ন রেওয়া সৌর প্রকল্পটি জাতির উদ্দেশে উৎসর্গ করা ভারতের জ্বালানি ক্ষেত্রে আত্মনির্ভর হওয়ার পথে একটি গুরুত্বপূর্ণ অগ্রগতি। প্রধানমন্ত্রী শ্রী নরেন্দ্র মোদী ২০১৫ সালের ৩০শে নভেম্বর প্যারিসে আয়োজিত রাষ্ট্রসঙ্ঘ জলবায়ু পরিবর্তন সম্মেলনের  অধিবেশনে আন্তর্জাতিক সৌর জোটের সূচনা করেছিলেন।
(CG/CB/DM
অর্থমন্ত্রক
ইন্টারন্যাশনাল ফিনান্সিয়াল সার্ভিসেস সেন্টার্স অথরিটি  নজরদারি সংক্রান্ত প্রযুক্তি ব্যবস্থা -এর জন্য প্রস্তাব আহ্বান করেছে
নয়াদিল্লি, ২৯ ডিসেম্বর, ২০২১
গুজরাটের গান্ধীনগরে আর্থিক পণ্য, পরিষেবা ও প্রতিষ্ঠানগুলির নিয়ন্ত্রণ ও উন্নয়নের জন্য ইন্টারন্যাশনাল ফিনান্সিয়াল সার্ভিসেস সেন্টার্স অথরিটি  একটি অভিন্ন আর্থিক নিয়ন্ত্রক সংস্থা গড়ে তুলেছে। গান্ধীনগরে ইন্টারন্যাশনাল ফিনান্সিয়াল সার্ভিসেস সেন্টার্স -এ এই প্রতিষ্ঠানটি গড়ে উঠেছে। আইএফএসসিএ একটি অত্যাধুনিক তথ্যপ্রযুক্তি-ভিত্তিক মঞ্চ গড়ে তুলতে উদ্যোগী হয়েছে। এর মাধ্যমে সহজে ব্যবসা করার সুবিধা পাওয়া যাবে। এছাড়াও, বিভিন্ন প্রতিষ্ঠানের ওপর কম খরচে নজরদারি চালানো যাবে। এই উদ্দেশ্যে আইএফএসসিএ একটি উন্নতমানের নজরদারি ব্যবস্থাপনার প্রযুক্তি উদ্ভাবনের  উদ্যোগ নিয়েছে। এই সুপটেক-এর সাহায্যে আর্থিক বিভিন্ন বিষয়ের ওপর দেশে-বিদেশে নজরদারি চালানো যাবে। এর জন্য আইএফএসসিএ তথ্যপ্রযুক্তি পরিষেবা প্রদানকারী সংস্থাগুলির কাছ থেকে প্রস্তাব আহ্বান করেছে। সংশ্লিষ্ট সংস্থা সুপটেক-এর উদ্ভাবন, সেগুলি বাস্তবায়ন, পরিচালনা ও রক্ষণাবেক্ষনের দায়িত্বে থাকবে। পুরো প্রকল্পটির সময়সীমা হবে ৭২ মাস এবং এর প্রথম ১২ মাস এটি তৈরি করা হবে। পরবর্তী ৬০ মাস প্রকল্পটি বাস্তবায়ন ও রক্ষণাবেক্ষণ করা হবে।
প্রস্তাব সংক্রান্ত বিভিন্ন বিষয় জানার জন্য নিচের লিঙ্কে ক্লিক করুন -https://ifsca.enivida.com.
সুপটেক ব্যবস্থাপনার জন্য যে সংস্থাটিকে বাছাই করা হবে তার বাছাই করার প্রক্রিয়ার বিষয়ে জানতে নিচের লিঙ্কে ক্লিক করুন – https://ifsca.gov.in/home/TenderList
CG/CB/DM/
(Visitor Counter : 93
প্রতিরক্ষামন্ত্রক
অর্ডন্যান্স ফ্যাক্টরি ২১৯তম প্রতিষ্ঠা দিবস
কলকাতা, ১৭ মার্চ, ২০২০
আগামীকাল অর্ডন্যান্স ফ্যাক্টরি ২১৯তম প্রতিষ্ঠা দিবস। করোনা ভাইরাস সংক্রমণের জেরে দিবসটির আগামীকালের অনুষ্ঠান বাতিল করা হয়েছে। তবে প্রাক্কালে আজ কলকাতায় অর্ডন্যান্স ফ্যাক্টরি বোর্ডের কার্যালয়ে এক সাংবাদিক বৈঠকে সংস্হার মহানির্দেশক এবং বোর্ডের চেয়ারম্যান শ্রী হরি মোহন বলেন, অর্ডন্যান্স ফ্যাক্টরি দেশের প্রতিরক্ষা সরঞ্জাম উৎপাদনে গুরুত্বপূর্ণ ভূমিকা পালন করে চলেছে। অর্ডন্যান্স ফ্যাক্টরির সাফল্যের কথা তুলে ধরে শ্রী মোহন বলেন, ‘ধনুষ’ ১৫৫x৪২ আর্টিলারি গান সিস্টেম এবং ‘সারাঙ্গ’ ১৫০x৪৫ ক্যালিবারের আধুনিকীকরণ করা হয়েছে। ৪০ এমএম আন্ডার ব্যারেল গ্রেনেড লঞ্চার অ্যামিউনিশন, জয়েন্ট ভেঞ্চার প্রোটেকশন কার্বাইন  আলফা ভার্সন, ৭.৬২x৫১ এমএম বেল্ট ফেড লাইট মেশিনগান এর মতো আধুনিক সমরাস্ত্রও তৈরি করছে অর্ডন্যান্স ফ্যাক্টরি। ফিউচারিস্টিক ইনফ্যান্ট্রি কমব্যাট ভেহিকল -এর আধুনিকীকরণের কাজ চলছে। ‘ধনুষ’ এবং ‘সারাঙ্গ’-এর সাফল্য আসার পর ১৫৫x৫২ মাউন্টেন গান সিস্টেমের আধুনিকীকরণ করা হয়েছে। রাতে যুদ্দ করার ক্ষমতা বাড়ানোর জন্য টি-৭২ এবং টি-৯০ ট্যাঙ্কে কমান্ডার থার্মাল ইমেজিং ব্যবস্হাপনার উন্নতি করা হয়েছে। অর্ডন্যান্স ফ্যাক্টরি গবেষণা এবং উন্নয়নমূলক কাজকে এগিয়ে নিয়ে যেতে ভারতের প্রতিরক্ষা গবেষণা উন্নয়ন সংস্হা এবং আইআইটি-র মতো বেশকিছু প্রতিষ্ঠানের সঙ্গে একযোগে কাজ করছে। এর পাশাপাশি অর্ডন্যান্স ফ্যাক্টরি বোর্ড প্রতিরক্ষা ক্ষেত্রে অত্যাধুনিক গবেষণার জন্য কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ-এর সঙ্গে সমঝোতাপত্র সই করেছে।
CG/SS/NS
(Visitor Counter : 14
শিল্পওবাণিজ্যমন্ত্রক
নিত্যপ্রয়োজনীয় সামগ্রীর উৎপাদন, এবং সরবরাহের ওপর নজরদারীর জন্য ডিপিআইআইটি-র নিয়ন্ত্রণ কক্ষ
নতুনদিল্লি, ২৬ মার্চ,২০২০
শিল্প ও বাণিজ্য মন্ত্রকের শিল্প বিকাশ ও অভ্যন্তরীন বাণিজ্য দপ্তর  একটি নিয়ন্ত্রণ কক্ষ খুলেছে। ২৫ মার্চ থেকে ১৪ এপ্রিল লকডাউন অর্থাৎ প্রতিরোধমূলক নিয়ন্ত্রণ ব্যবস্থা চলার সময় নিত্যপ্রয়োজনীয় সামগ্রী উৎপাদন এবং সরবরাহের ক্ষেত্রে প্রকৃত পরিস্থিতি এই নিয়ন্ত্রণ কক্ষ থেকে নজরে রাখা হবে ।এছাড়া এই সময় নির্মাতা, পরিবহন, বন্টন, পাইকারি ও ই-কমার্সএর মত সংশ্লিষ্ট সংস্থাগুলি যে সব সমস্যার সম্মুখীন হবে, সেগুলি দপ্তরের এই নিয়ন্ত্রণ কক্ষে তাঁরা জানাতে পারবেন। এই নিয়ন্ত্রণ কক্ষের ফোন নম্বর হল +৯১-১১-২৩০৬-২৪৮৭ । প্রতিদিন সকাল আটটা থেকে সন্ধ্যে ৬টা পর্যন্ত এই নম্বরে ফোন করে সমস্যা জানানো যাবে। এছাড়া controlroom-dpiit[at]gov[dot]in –এই ইমেল ঠিকানাতেও সমস্যা জানান সম্ভব।
ডিপিআইআইটি সংশ্লিষ্ট রাজ্য সরকার, জেলা ও পুলিশ প্রশাসন সহ অন্যান্য সংগঠনের সঙ্গে উদ্ভুত সমস্যাগুলি সমাধানের জন্য প্রয়োজনীয় ব্যবস্থা নিতে যোগাযোগ করবে।
CG/CB
(Visitor Counter : 167
অর্থমন্ত্রক
শ্রম আইন নিয়ে যে সীমাবদ্ধতাগুলি রয়েছে সেগুলির ওপর নিয়ন্ত্রণ তুলে নেওয়ার সুপারিশ অর্থনেতিক সমীক্ষায়
নয়াদিল্লি, ০৪ জুলাই, ২০১৯
কেন্দ্রীয় অর্থমন্ত্রী শ্রীমতি নির্মলা সীতারমন আজ সংসদে ২০১৮-১৯এর অর্থনৈতিক সমীক্ষা পেশ করেন। এই সমীক্ষা অনুযায়ী শ্রম আইনে যেসব সীমাবদ্ধতাগুলি রয়েছে সেগুলির ওপর থেকে নিয়ন্ত্রণ তুলে নেওয়া হলে কর্মসংস্হানের বহু সুযোগ সৃষ্টি হবে। প্রসঙ্গত, সম্প্রতি রাজস্হানে এ ধরণের পরিবর্তন আনা হয়েছে। এবং রাজস্হানই প্রথম রাজ্য যেখানে শ্রম আইনে বড় ধরণের সংস্কার আনা হয়েছে। সমীক্ষায় আরও বলা হয়েছে ২০০৭ থেকে ২০১৮-র মধ্যে রাজ্যগুলি কোন বড় ধরণের শ্রম সংস্কার আনেনি। এর পরে রাজস্হানকে দেখে অন্যান্য বহু রাজ্য শ্রম আইনে সংস্কার সাধন করে। উৎপাদনকারী সংস্হাগুলির শ্রম সূচক, মূলধন এবং উৎপাদনশীলতার মধ্যে তুল্যমূল্য বিচারে এটি স্পষ্ট যে শ্রম আইনের নমনীয়তা, শিল্প বিকাশে এবং একইসঙ্গে কর্মসংস্হান সৃষ্টিতে সহায়কের ভূমিকা নেয়। যেসব রাজ্য এক্ষেত্রে নমনীয়তা দেখায় না তারা কর্মসংস্হান বা পর্যাপ্ত মূলধন আনার ক্ষেত্রে ব্যর্থ বলেই সমীক্ষায় উল্লেখ করা হয়েছে।
উল্লেখ্য, শ্রমনির্ভর শিল্পসংস্হাগুলির যেসব কারখানা রয়েছে এবং যেসব রাজ্য বাজারের পরিস্হিতি অনেকটাই সহনশীল ও নমনীয়, সেসব জায়গায় বিভিন্ন শিল্পসংস্হা ২৫.৪ শতাংশ বেশি উৎপাদনশীল।
CG/SSS/NS
(Visitor Counter : 92